किसानो का कहना है कि मूँग की फसल पक कर तैयार हो गई थी और टूटने का काम जारी था। इस साल शुरू में फसल अच्छी नजर आ रही थी और किसानों को आस लगने लगी थी कि इस रबी की फसल से साहूकारों का कर्ज तो चुक ही जायेगा। एक बार फिर इन्द्रदेव किसानों से रुठ गये और शुरु में कम-कम और बाद में मेघ इतने बरसे की किसानों के सारे अरमानों पर पानी फिर गया है। अधिक वर्षा होने से तहसील पाली के दिगवार, डोंगरा खुर्द, बरेजा, तरावली, पटना, पारोल, बरौदिया, सिंगरवारा, गुरयाना, जामनी, चादौरा, गुढा मडावरा, खिरिया उवारी में सही समय पर बोनी हो गई थी और फसल ठीक थी कि मेघा के झमाझम बरसने से सारी फसल सड़ कर नष्ट हो गयी है। ऐसे में ग्रामीणों ने जिलाधिकारी से पानी में सड़ गई फसल के मुआवजा की माग की है।